
DR 30.7.2018                                                               69                    

 
Ini terbukti dengan kejayaan beliau mencuci fikiran dan minda rakyat di negara 

Jerman dengan propaganda Nazi. Terlalu banyak kata-kata nista, fitnah serta berita-berita 
sensasi dan spekulasi yang telah dilemparkan dan diulang-ulang, terutamanya melalui media 
sosial. Malah di Dewan yang mulia ini juga, tuduhan dilemparkan menyebabkan ramai yang 
percaya tanpa usul periksa dan menghukum sebelum terbukti. Ramai yang percaya dan 
membuat pilihan berasaskan auta dan janji palsu yang tidak perlu ditepati. 

Sememangnya, Tuan Yang di-Pertua, dosa itu ditanggung oleh yang melakukannya. 
Namun, selaras dengan Titah Tuanku, adalah cantik dan serasi dengan budaya orang-orang 
Malaysia supaya semua yang berkata-kata dan membuat kenyataan mengamalkan adab 
budaya menghormati, tidak melemparkan tuduhan sesuka hati dan membuat janji yang tidak 
terniat untuk ditepati. Seperti lirik lagu yang dinyanyikan oleh Allahyarhamah Saloma, “Apa 
guna berjanji, kalau tak ditepati. Kelak meracun hati. Tuan sendiri menggigit jari”. Mungkin 
kah ini suatu budaya baharu? Mungkin kah budaya bangsa, tatasusila akan dibuang dan 
hilang, hanya tinggal dalam lipatan sejarah negara Malaysia yang tercinta ini?  

Para pemimpin negara, termasuk Yang Amat Berhormat Langkawi, meminta kita 
supaya jangan lupa kepada sejarah kerana sejarah mengingatkan kita tentang kesilapan dan 
juga kekuatan terdahulu. Justeru, saya mencadangkan supaya Parlimen melihat semula 
penggunaan kata-kata kesat yang sewenang-wenangnya diperkatakan oleh Ahli-ahli Dewan 
yang mulia ini terhadap Ahli-ahli yang lain dan pemimpin negara yang boleh menjadi teladan 
rakyat di luar sana untuk menulis kata-kata yang kesat juga tanpa segan silu terhadap orang 
lain khususnya di media sosial.  

Saya mencadangkan peraturan mesyuarat berkenaan perlulah dilihat semula agar 
tatasusila Parlimen negara ini dihormati dan dipatuhi oleh Ahli-ahli Parlimen generasi 
sekarang dan juga generasi akan datang agar sejarah negara ini yang akan dibaca oleh 
generasi kita yang akan datang nanti akan cantik dan membanggakan kita semua, walaupun 
pada masa itu mungkin kita sudah tidak ada lagi di dunia ini. 

Tuan Yang di-Pertua, adalah menjadi tanggungjawab kerajaan yang dahulu dan 
yang sekarang ini untuk meneruskan projek-projek dan program untuk rakyat dalam negara 
ini, termasuklah di negeri Sabah dan juga Sarawak. Saya selaku salah seorang wakil 
daripada negeri Sabah mengalu-alukan dan menjunjung kasih Titah Tuanku yang 
menyatakan kerajaan akan meneruskan pelaksanaan pelbagai program dan projek bagi 
memastikan semua rakyat dalam negara ini dapat menikmati manfaat pembangunan 
termasuk Sabah dan Sarawak. Ini selaras dengan dasar kerajaan agar kehidupan rakyat 
dipertingkatkan dan kekayaan negara dikongsi secara adil dan saksama.  

Namun, saya merasa amat kecewa dan sedih apabila mendengar khabar bahawa 
banyak projek yang telah diluluskan sebelum ini yang bertujuan untuk membantu rakyat kita 
di seluruh negara ini, termasuklah di Sabah dan di kawasan saya sendiri, telah pun dibatalkan 
dan tidak akan diteruskan. Bayangkan betapa hampanya, betapa kecewanya rakyat kita yang 
masih memerlukan ini semua, tiba-tiba dimaklumkan bahawa apa yang telah diberitahu 
kepada mereka dan diluluskan sebelum ini untuk kebaikan mereka dibatalkan oleh kerajaan 
yang ada sekarang ini. 

Sehubungan itu, saya meminta supaya projek-projek dan program yang 
memberikan manfaat kepada rakyat, diperlukan oleh rakyat, sama ada yang sudah dimulakan 
mahupun yang telah diluluskan dan dalam proses untuk dilaksanakan hendaklah diteruskan 
agar rakyat Malaysia di Sabah, khususnya di kawasan luar bandar, dapat terus menikmati 
pembangunan yang mereka perlukan. Projek-projek untuk menambah baik bekalan air di 
Parlimen Beaufort, sebagai contoh, hendaklah diteruskan, disegerakan pelaksanaannya.  

Begitu juga projek sanitary landfill untuk Daerah Beaufort hendaklah disegerakan 
oleh kerajaan. Projek jambatan Labuan ke Menumbok, Lebuhraya Pan Borneo, jajaran Papar 
ke Sipitang melalui Daerah Beaufort dan juga projek-projek menaik taraf jalan-jalan daripada 
Sangkabuk-Tanjung Aru di Daerah Kuala Penyu mestilah diteruskan kerana ini adalah 
keperluan rakyat kita. Janganlah pula rakyat kita ini menjadi mangsa kerana adanya 
perubahan kerajaan di peringkat Pusat dan negeri.  

 

 

 



Ini terbukti dengan kejayaan beliau mencuci fikiran dan minda rakyat di negara. Jerman dengan propaganda Nazi. Terlalu banyak kata-kata nista, fitnah serta berita-berita sensasi dan spekulasi yang telah dilemparkan dan diulang-ulang, terutamanya melalui media sosial. Malah di Dewan yang mulia ini juga, tuduhan dilemparkan menyebabkan ramai yang percaya tanpa usul periksa dan menghukum sebelum terbukti. Ramai yang percaya dan membuat pilihan berasaskan auta dan janji palsu yang tidak perlu ditepati. Sememangnya, Tuan Yang di-Pertua, dosa itu ditanggung oleh yang melakukannya. Namun, selaras dengan Titah Tuanku, adalah cantik dan serasi dengan budaya orang-orang Malaysia supaya semua yang berkata-kata dan membuat kenyataan mengamalkan adab budaya menghormati, tidak melemparkan tuduhan sesuka hati dan membuat janji yang tidak terniat untuk ditepati. Seperti lirik lagu yang dinyanyikan oleh Allahyarhamah Saloma, "Apa guna berjanji, kalau tak ditepati. Kelak meracun hati. Tuan sendiri menggigit jari". Mungkin kah ini suatu budaya baharu? Mungkin kah budaya bangsa, tatasusila akan dibuang dan hilang, hanya tinggal dalam lipatan sejarah negara Malaysia yang tercinta ini?. Para pemimpin negara, termasuk Yang Amat Berhormat Langkawi, meminta kita supaya jangan lupa kepada sejarah kerana sejarah mengingatkan kita tentang kesilapan dan juga kekuatan terdahulu. Justeru, saya mencadangkan supaya Parlimen melihat semula penggunaan kata-kata kesat yang sewenang-wenangnya diperkatakan oleh Ahli-ahli Dewan yang mulia ini terhadap Ahli-ahli yang lain dan pemimpin negara yang boleh menjadi teladan rakyat di luar sana untuk menulis kata-kata yang kesat juga tanpa segan silu terhadap orang lain khususnya di media sosial. Saya mencadangkan peraturan mesyuarat berkenaan perlulah dilihat semula agar tatasusila Parlimen negara ini dihormati dan dipatuhi oleh Ahli-ahli Parlimen generasi sekarang dan juga generasi akan datang agar sejarah negara ini yang akan dibaca oleh generasi kita yang akan datang nanti akan cantik dan membanggakan kita semua, walaupun pada masa itu mungkin kita sudah tidak ada lagi di dunia ini. Tuan Yang di-Pertua, adalah menjadi tanggungjawab kerajaan yang dahulu dan yang sekarang ini untuk meneruskan projek-projek dan program untuk rakyat dalam negara ini, termasuklah di negeri Sabah dan juga Sarawak. Saya selaku salah seorang wakil daripada negeri Sabah mengalu-alukan dan menjunjung kasih Titah Tuanku yang menyatakan kerajaan akan meneruskan pelaksanaan pelbagai program dan projek bagi memastikan semua rakyat dalam negara ini dapat menikmati manfaat pembangunan termasuk Sabah dan Sarawak. Ini selaras dengan dasar kerajaan agar kehidupan rakyat dipertingkatkan dan kekayaan negara dikongsi secara adil dan saksama. Namun, saya merasa amat kecewa dan sedih apabila mendengar khabar bahawa banyak projek yang telah diluluskan sebelum ini yang bertujuan untuk membantu rakyat kita di seluruh negara ini, termasuklah di Sabah dan di kawasan saya sendiri, telah pun dibatalkan dan tidak akan diteruskan. Bayangkan betapa hampanya, betapa kecewanya rakyat kita yang masih memerlukan ini semua, tiba-tiba dimaklumkan bahawa apa yang telah diberitahu kepada mereka dan diluluskan sebelum ini untuk kebaikan mereka dibatalkan oleh kerajaan yang ada sekarang ini. Sehubungan itu, saya meminta supaya projek-projek dan program yang memberikan manfaat kepada rakyat, diperlukan oleh rakyat, sama ada yang sudah dimulakan mahupun yang telah diluluskan dan dalam proses untuk dilaksanakan hendaklah diteruskan agar rakyat Malaysia di Sabah, khususnya di kawasan luar bandar, dapat terus menikmati pembangunan yang mereka perlukan. Projek-projek untuk menambah baik bekalan air di Parlimen Beaufort, sebagai contoh, hendaklah diteruskan, disegerakan pelaksanaannya. Begitu juga projek sanitary landfill untuk Daerah Beaufort hendaklah disegerakan oleh kerajaan. Projek jambatan Labuan ke Menumbok, Lebuhraya Pan Borneo, jajaran Papar ke Sipitang melalui Daerah Beaufort dan juga projek-projek menaik taraf jalan-jalan daripada Sangkabuk-Tanjung Aru di Daerah Kuala Penyu mestilah diteruskan kerana ini adalah keperluan rakyat kita. Janganlah pula rakyat kita ini menjadi mangsa kerana adanya perubahan kerajaan di peringkat Pusat dan negeri.